b'\n_START_ARTICLE_\nAmfibijsko letalo\n_START_PARAGRAPH_\nAmfibijsko letalo je letalo, ki lahko pristane tako na kopnem kot na vodi. To ima velike prednosti pri prilagoditvi na razmere v okolju. Letalo mora zaradi tega nositi dodaten tovor v trupu letala, ki je podoben ladijskemu trupu, prilagojeno elektroniko in pa dodatno te\xc5\xbeo koles (navadno so kolesna dvi\xc5\xbena). Vse to vodi k temu, da mora imeti tako letalo ve\xc4\x8dje in mo\xc4\x8dnej\xc5\xa1e motorje, da lahko normalno vzleti in pristane._NEWLINE_Amfibijsko letalo se uporablja predvsem kot transportno letalo v oddaljenih predelih, kjer je malo pristajalnih stez, a veliko jezer in rek. Je okretnej\xc5\xa1i kot navaden hidroplan ali pa lete\xc4\x8da ladja in pa v primeru visokih valov lahko mirno pristane na navadnem letali\xc5\xa1\xc4\x8du in opravi svojo nalogo._NEWLINE_Amfibijska letala so veliko te\xc5\xbeja, zapletene izvedbe in pa veliko dra\xc5\xbeja od navadnih letal, vendar so veliko bolj prilagodljiva. Vseeno pa so veliko cenej\xc5\xa1a za dobavo in vzdr\xc5\xbeevanje od helikopterja, ki je narejen za enako nalogo. Amfibijska letala imajo dalj\xc5\xa1e dolete v primerjavi s helikopterji in letalsko krilo je u\xc4\x8dinkovitej\xc5\xa1e od helikoptrskega rotorja. Najve\xc4\x8dja slabost amfibijskih letal v primerjavi s hidroplani je v ogromni te\xc5\xbei letala. To pomeni, da amfibijsko letalo Cessna 206 lahko nosi manj potnikov ali tovora in ima manj\xc5\xa1i dolet od hidroplana Cessna 206._NEWLINE_Danes skoraj ne izdelujejo ve\xc4\x8d lete\xc4\x8dih ladij, ampak sedaj ve\xc4\x8dino navadnih letal predelujejo v amfibijska letala, tako da zamenjajo pristajalna kolesa z amfibijskimi plovci. Manj\xc5\xa1e tovarne \xc5\xa1irom sveta \xc5\xa1e vedno izdelujejo amfibijska letala, vendar \xc5\xa1tevilo le-teh upada.'